Alfredo Caamaño Pato

Alfredo Jesús Atilano Caamaño Pato, coñecido como Alfredito, nado en Negreira en 1897 e finado en Venezuela en 1970, foi un avogado e político galego.

 Traxectoria 
Fillo de Alfredo Caamaño Ferreiro e sobriño de Manuel Caamaño Ferreiro. Foi presidente de Izquierda Republicana de Negreira. Foi detido a principios de maio de 1936 con Juan Barros Manteiga por participar nunha manifestación diante do xulgado de Negreira.El Ideal Gallego, 5-5-1936, p. 5. Co golpe de Estado do 18 de xullo de 1936 presidiu o Comité de Defensa da República de Negreira. Agochouse no Pazo de Cotón; co seu irmán Manuel pasou a Portugal, e por Francia chegou á zona republicana. Xulgado en Compostela por rebelión, foi declarado en rebeldía. Os franquistas detiveron e condenaron á súa muller Elena Suárez Suárez. Foi xuíz de Belchite e ao caer Belchite estivo en Barcelona como xefe de armamento. Abríronlle expediente de responsabilidades políticas en xaneiro de 1939.BOP A Coruña, 19-1-1939, p. 4. Ao rematar a guerra marchou á República Dominicana en decembro de 1939.Ficha en Movimientos Migratorios Iberoamericanos Despois exiliouse en México e finalmente en Venezuela.

 Vida persoal 

Casou con Elena Suárez Suárez e con ela tivo 5 fillos: Alfredo, Iván, Matilde, Sirio e Violeta. Antes de casar tivo un fillo chamado Aureliano. Na República Dominicana tivo dous fillos con Genoveva Casado: Themys e Eros. 

 Notas 

 Véxase tamén 
 Bibliografía 


 Ligazóns externas 
 Alfredito
 Ficha no Repertorio biobibliográfico do exilio galego

Categoría:Avogados de Negreira
Categoría:Exilio galego
Categoría:Galegos de México
Categoría:Galegos de Venezuela
Categoría:Nados en Negreira
Categoría:Nados en 1897
Categoría:Finados en 1970